  Майя Бывальцева 2020-тӥ арын Удмуртия 3 сюрс 600 тонналэсь трос картофкаез кунгож сьӧры вузаз. Со сярысь элькунысь гурт возёсъя но сиён-юонъя министерстволэн пресс-службаез ивортӥз. Дэри ёросысь музъем вылын будэтэм картофка куинь кунъёсы кошкиз – Казахстанэ (3 сюрс тонналэсь трос), Узбекистанэ (500 тонна пала) но Молдавие (84 тонна) Министерствоын ивортэмзыя, элькунамы картофка будэтонэн тросгес выро личной подсобной хозяйствоосын, бадӟым возёсъёс 26 процентсэ гинэ потто Кылем арын Удмуртиын 5 сюрс 200 гектар вылын 93 сюрс 400 тонна картофка будэтӥзы, со чакламезлэсь 25,7 процентлы тросгес. Ӵошатон вылысь: 2019-тӥ арын 92 сюрс 600 тонна кыкетӥ нянь октӥзы вал. Пусъём, элькунмы картофкалы кулэяськонзэ 290 процентлы тырмытэ.   Тодэ вайытом, кылем арын Удмуртиын 7 сюрс 500 гектарлэсь трос гурт возёс музъемъёсты уже берыктӥзы.   Тегъёс: Ижкар Удмуртия гуртвозёс вузкарон бакчасиёнъёс  